Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: a 37/2002. (IX. 4.) AB határozat, ABH 2002, 230, 265. – a
Paragraph Index: 2362

a 37/2002. (IX. 4.) AB határozat, ABH 2002, 230, 265. – a határozat egyetértõen idézi. Ebbõl azonban csak a házasság, mint jogintézmény védelmének (fenntartásának) kötelezettsége következik, nem pedig az a többségi felfogás, amely különbözõképpen kezeli és így különbözõ értékûnek tekinti az egyes szabadon választott – szabadon meg is változtatható – életformákat, párkapcsolatokat. Ebbõl következik, hogy a házasság alkotmányos védelme nem lehet államcél sem. Az államnak egyenlõen kell 2008/180. szám kezelnie a házasság mellett döntõ és a házasságot kötni nem kívánó (vagy az adott idõben nem házas), esetleg házasodni nem is tudó, polgárait. Az egyenlõen kezelés kizárja a házasság intézményének jogi eszközökkel történõ ráerõltetését vagy, például kedvezményekkel csak ösztönzését is. Ez a tilalom természetesen csak az államot köti: a társadalom tagjai közötti kommunikáció szabadsága nem zár el senkit a meggyõzõdése szerint helyes életforma melletti, akár nyilvános, kiállástól. Az Alkotmánybíróság az emberi méltóság (az önrendelkezési jog) részének tekinti (lásd pl. 102/B/1999. AB határozat, ABH 2000, 797, 798.) a házasságkötés jogát. Ha a házasságkötés szabadsága alkotmányos jog, ugyanennyire alkotmányos jog a nemházasodás szabadsága is. Ezt éppúgy tiszteletben kell tartania a törvényhozónak, mint a házasságkötés jogát. Mint említettem már a többséggel egyetértek abban is, hogy a bejegyzett élettársi kapcsolat az azonos nemû párok számára alkotmányos, mert õk házasságot nem köthetnek, így a házasság alkotmányos védelme nem is terjedhet ki olyan párokra, amelyek nem tartoznak a házasság fogalma extenziójába (terjedelmébe). Ha az Alkotmány a körte alkotmányos védelmét írná elõ, az õszibarack körtével azonos védelme nem sérthetné a körte Alkotmányban elõírt védelmét. A fentebb felhozott érvek alapján (mint konvencionális erkölcsi szokást, tényként) magam is elfogadom, hogy a házasság mai alkotmányos fogalma nem tartalmazza az azonos nemûek tartós és jogilag – akár, mint a bejegyzett élettársi kapcsolatról szóló törvényben, személyi állapotként – elismert párkapcsolatát. Ebbõl viszont az is következik, hogy az azonos nemû párok bejegyzett élettársi kapcsolata eleve nem állhat semmilyen kapcsolatban, így ellentétben sem, a házasság alkotmányos védelmével. [Ez az érvelés különben a német Alkotmánybíróság 2002. július 17-én kelt 1 BvF 1/01 illetve 1 BvF 2/01 határozatában (E 105, 313.) világosan kifejtve megtalálható.] Ebben a felfogásban a nõ-férfi bejegyzett élettársi kapcsolata és a nõ-férfi házassága közötti hasonlóságnak – ami természetes, mivel ugyanazt a tárgyat, a tartós párkapcsolatok jogi elismerését szabályozza – a bejegyzett élettársi kapcsolat alkotmányossága megítélésében nincs jelentõsége. Az állam, ha a társadalom minden felnõtt tagját egyenlõen szabadnak tekinti, nem határozhatja meg, milyen párkapcsolatban és családban éljenek, sõt azt sem, hogy kívánnak-e egyáltalán családban és párkapcsolatban élni, vagy inkább anakoréták szeretnének lenni, vagy éppen egy szerzetesrend tagjai.

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes